หลังคลอดฉีดยาคุมกำเนิดค่ะ จนตอนนี้ลูกอายุ 1 ปี กับ 2 เดือน กำหนดฉีดยาเข็มล่าสุด 14 กรกฎา แต่ไม่ได้ไปฉีดค่ะ หยุดฉีดประจำเดือนก้อยังไม่มา แต่เริ่มทานยาคุมกำเนิดเมื่อวันที่ 11 สิงหาคม จะมีผลข้างเคียงไหมคะ ยาที่กินจะออกฤทธิ์คุมกำเนิดรึยังคะ
สวัสดีค่ะ โดยทั่วไป เมื่อหยุดฉีดยาคุมกำเนิดรังไข่จะยังไม่กลับมาทำงานได้ทันทีและประจำเดือนจะยังไม่มาเป็นปกติได้ ซึ่งประจำเดือนอาจกลับมาเป็นปกติเร็วที่สุดประมาณ 3 เดือนหลังฉีดเข็มสุดท้ายแต่โดยเฉลี่ยคือประมาณ 4-10 เดือน แต่บางรายอาจใช้เวลานานเป็นปีได้ดังนั้น หากกำหนดฉีดยาคุมกำเนิดเข็มสุดท้ายคือ 14 ก.ค.เมื่อไม่ได้ไปฉีด แต่ประจำเดือนยังไม่มา อาจเพราะรังไข่ยังไม่กลับมาทำงานเป็นปกติค่ะ อย่างไรก็ตาม หากมีเพศสัมพันธ์ก็มีโอกาสตั้งครรภ์ได้ เพราะในบางราย การทำงานของรังไข่อาจกลับมาเร็วตั้งแต่หยุดฉีดค่ะแต่หากได้เริ่มทานยาคุมกำเนิดไปแล้ว โดนทานตั้งแต่วันที่ 11 ส.ค. เท่ากับทานมา 11 วันแล้ว ยาคุมกำเนิดก็สามารถออกฤทธิ์ในการป้องกันการตั้งครรภ์ได้แล้วค่ะ ดังนั้นสามารถที่จะมีเพศสัมพันธ์ได้ อย่างไรก็ตาม หากทานยาจนครบ 21 เม็ดแล้ว ผ่านไป 2-4 วัน ประจำเดือนไม่มา ก็ควรตรวจหาการตั้งครรภ์ดูด้วยค่ะ